- Dalam lungkiek glee sabe jitroen ie
Hanyoet u pasi bak kayee rimba
Ibrahim Hasan memeng gob turi
Disiplin tinggi dalam sikula
- Disampeng dekan masa nyan jibri
Uleh meuntri lom geu peucaya
Pembantu Rektor perguruan tinggi
Di University Syiah Kuala
- Syarief Tayeb lisek han sakri
geusuek keu meuntri di bidang PK
Geugieng Ibrahim bak meumimpin ahli
Jabatan geubri meuganda – ganda
- Pinah pak Madjid orbit keu deputy
Jabatan geubri keu gob nyan teuma
Jeut keu rektor perguruan tinggi
Universitas Negeri Aceh mulia
- Thoen tujoeh ploeh lhee teuntee mulai
Duek bak kurusi ato sikula
Watee di angkat meuhat le meuntri
Doktor ekonomi gob nyan golom na
- Drs MBA nyang na lam jari
Tapi le meuntri jiboeh keupala
Rame masa nyan keunan beureuhi
Tapi le meuntri han geu peucaya
- Lheuh jeut keu rektor doktor geu cari
Keudeh bak UI peutamoeng nama
Watee kuliah sosah han sakri
Roeh ula ili Jawa ngoen Banda
- Meujan geu bungka uluwa neugri
Bak University di Philipina’
Seutoet pebimbing iring tiep hari
Meujan geu ili u Amerika
- Keubah jabatan di perguruan tinggi
Tinggai kurusi bak Syiah Kuala
Geu keubah inoeng ngoen jantoeng hati
Putra ngoen putri tinggai di Banda
- Aneuk peurumoeh timoeh seundiri
Nyang na peuduli cuma Cut Apa
Gubernur Aceh leubeh jeut seugi
Bantuan geubri ngoen jak sikula
- Gob nyan geujak woe Banda ngoen Betawi
Aneuk ngoen istri jioh di mata
Adak beurangsoe meunoe teujadi
Malam ngoen hari susah lam dada
- Bak mita pangkat ngat kubai diri
Dokto ekonomi beu ek sampoerna
Limoeng thoen tempo deudoe terbukti
Dokto ekonomi ijazah kana
- Dokto MBA kana lam jari
Jurusan ekonomi geurasi nama
Ngoen susah payah ijazah geu cari
Hana padoli soai biaya
- Oeh ka seulusoe dokto ekonomi
Ato strategi dalam sikula
Lagee atoran meunan geu jalani
Disiplin tinggi wajeb ta jaga
- Dalam sikula koen ka ta tukri
Rame nyang anti nyoe meunan cara
Ibrahim Hasan han geupadoli
Lagee kheun meutri laju keurija
- Ateuh pucok u meusu keudidi
Cempala paki di dalam cintra
Watee Ibrahim pimpin university
Leuh teurjadi luar biasa
- Miseu contoh rampoe ta rawi
Hat nyan teurjadi Aceh Merdeka
Ka ji beurontak dum awak Pidie
Meungaku diri golim merdeka
- Mantoeng di jajah le peumerintah RI
Meunan jikheun kri ta deungoe haba
Nanggroe Aceh meukleh seundiri
Deungoen RI hubongan hana
- Boeh timoen phang di dalam guni
Pasoe boeh giri u dalam raga
Thoen tujoeh ploeh but nyan teujadi
Nyang mat keumudi mantoeng Cut Apa
- Ibrahim Hasan di perguruan tinggi
Nyang keumudi bak Syiah Kuala
Hat nyan keuh watee teuntee teujadi
Neugara RI bacut meugumpa
- Padum boeh ulee deungoe han sakri
Meungaku diri Aceh merdeka
But Hasan Tiro sidroe keurani
Hana soe turi pakiban rupa
- Di Amerika berdomisili
Peugoet provokasi hana toem reuda
Diyue meupake ngoen sabe wali
Yue pisah diri dari Indonesia
- Rata jeut sagoe nanggroe ka a i
Rate jeut seugi ka siboek teuntra
Ka dipeureksa hana beureunti
Asai na bukti ka jidroep sigra
- Habeh ditijik keuchik ngoen waki
han ji peudoli tuha ngoen muda
Asai nyang salah bagah di gari
Baroe ji sudi oeh lam peunjara
- Di Darussalam watee nyan akhi
Ji tamoeng ABRI droep mahasiswa
Untong na rektor keudroe padoli
han geubi gari duem mahasiswa
- Rektor Unsyiah gagah beurani
Peugoet kompromi laju ngoen teuntra
Ibrahim Hasan yoeh nyan geu kheun kri
Wahe pak ABRI sayang keu bangsa
- Lom bak panglima sigra peugah kri
Bek neu padoli buet mahasiswa
Teungoeh meureunoe sinoe tiep hari
Keu beukai diri oeh watee tuha
- Pajan di pike peureulee neugri
Malam ngoen hari siboek beulaja
Meunan cara haba geu khuen kri
Komandan ABRI han ji peucaya
- RA Saleh beungeh han sakri
Panglima ABRI hatnyan di Banda
Laju diyue ba bah hana bukti
Han ji peuduli nyan kheun keupala
- Rektor Unsyiah bagah jok kawi
Yue jak kompromi deungon Panglima
Zainuddin Hamid keubit beurani
Laju peureugi ngon Di Murtala
- Keudeh keunoe geu muproe cakri
Peulhueh keula I dum mahasiswa
Bah that ka meunan aman goh jadi
Mantong di cari sigala daya
- Ka ji peusapat dum alat bukti
Rektor jikheun ikot membela
Ibrahim Hasan memang ogahri
Dum barang bukti geu lakee sigra
- Peusapat bahan yoeh nyan peureugi
Meunghadap meuntri sideh di Jawa
Pak Syarief Thayeb geu lirek bukti
Han jeut keu dali dalam peukara
- Geucoek keureutah ramahn ngoen jari
Pasoe lam guni yue toet uluwa
Ibrahim Hasan riwang keulai
Urusan meuntri mandum peukara
- Syarief Thayeb geutarek laci
Isyarat geubi bak Pak Bus teuma
Keudeh bak Pak Bus laju peugah kri
Pakoen teujadi lagei nyan rupa
- Pakoen rakyat ikat ngoen tali
Pakoen han jibri tamoeng sikula
Pakriban jalan nyang goet ta cari
Panglima ABRI bekle buet nyang ka
- Bustanil Arifin yakin lam hati
Laju neu ili ubak sikula
Ubak Istana laju peureugi
Geujak peugah kri dumna peukara
- Bapak Soeharto sidroe nyang ahli
Dalam strategi di Indonesia
Supaya nanggroe bek sampoe rugi
Laju yue ungdi bapak Panglima
- RA Saleh jadeh di ganti
Teuka nyang ahli laen Panglima
Gantoe Panglima teuma Rivai
Aceh Allah bri ka aman teuma
Oleh : Nurman Syamhas
ace_Latn ace_Latn ace_Latn ace_Latn ace_Latn ace_Latn min_Latn ace_Latn eus_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ind_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn jav_Latn ace_Latn ace_Latn jav_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn